kardosdrur/scandi-wiki huggingface dataset:
Stavelse

Stavelse betegner i sprog den mindste prosodiske enhed, der ofte er sammenfaldende med, men ikke skal forveksles med den syntaktiske enhed morfem.

En stavelse udgør et enkelt rytmisk slag og er typisk opbygget omkring en stavelseskerne eller stavelsestop, oftest en vokal eller en diftong, dvs. en dobbelt vokal udtalt som én lyd. Der kan være forudgående og efterfølgende konsonanter, men kernen kan også stå alene. Visse sprog har én stavelsesbærende konsonant. Der skelnes mellem stavelser, der ender på en konsonant, kaldet lukkede stavelser og åbne stavelser, der ender på en vokal. Ofte vil en eller flere stavelser i et ord skulle udtales med betoning.

Den hyppigst forekommende stavelse i verdens sprog består af en indledende konsonant og en vokal, f.eks. "da". Så godt som alle sprog har denne type stavelse. I mange sprog har man flere indledende konsonanter og kan desuden tilføje flere efter stavelseskernen.

Sprogforskning
Conrad Schumann

Hans Conrad Schumann (28. marts 1942 i Riesa – 20. juni 1998 i Kipfenberg) var en af de mest kendte republikflygtninge fra det kommunistiske DDR. 

Schumann var blevet tvangsrekrutteret til Bereitschaftspolizei. Efter tre måneders træning i Dresden blev han kommanderet til underofficersskolen i Potsdam, hvorefter han meldte sig til tjeneste i Berlin. Han var 15. august 1961 – 19 år gammel – vagt på hjørnet af Ruppinerstraße og Bernauerstraße ved den af kommunistregimet to dage før påbegyndte Berlinmur. På dette sted og tidlige stadium bestod muren blot af en enkelt rulle pigtråd.

Da han fik muligheden, løb han med fuld kraft og mens han smed sin PPSh-41 maskinpistol fra sig hoppede han over pigtråden ind i Vestberlin, hvor han med høj hastighed blev kørt bort af en ventende politibil. Flugten blev filmet af fotografen Peter Leibing, og billederne blev nogle af de mest berømte billeder fra den kolde krig. Senere slog Schmuann sig ned i Bayern. Efter Berlinmurens fald udtalte han, at "først efter 9. november 1989 har jeg følt mig virkelig fri". 

I årene efter plagedes Schumann dog af en slem skyldfølelse over at have forladt familien og kollegaerne i Øst. Efter længere tids depression begik han selvmord i sin have i 1998.

Eksterne henvisninger 

Militærfolk fra Tyskland
Den kolde krig
Personer der har begået selvmord
Niels Christian Christensen (arkitekt)

Niels Christian Christensen (7. februar 1867 i Sødinge på Fyn – 13. april 1939 i Gentofte) var en dansk arkitekt

N.C. Christensen var søn af gårdejer Rasmus Larsen Christensen og Anne Nielsen. Han var i snedkerlære fra 1882, blev svend 1885, gik på Odense Tekniske Skole 1885-89 og dernæst på Kunstakademiets Arkitektskole i København (under Hans J. Holm, H.B. Storck og Martin Nyrop), hvor han blev optaget oktober 1889 og tog afgang januar 1897. Han vandt den lille guldmedalje 1902 (for Et Odeon). Han var ansat som tegner og konduktør hos Ludvig Fenger, Hans J. Holm, Martin Nyrop og H.B. Storck. Han modtog K.A. Larssens legat 1896 og Akademiets stipendium 1900 og 1902. For disse midler var han på rejser til Italien og Tyskland 1896; England og Frankrig 1900, igen Tyskland og Italien 1903 og Italien 1921. Fra 1908 drev han egen tegnestue.

Han deltog i Charlottenborg Forårsudstilling 1897-98, 1901-02, 1905, 1911, 1914, 1916, 1919, 1921 og 1923-24, Kunstnernes Efterårsudstilling 1904 og Landsudstillingen i Århus 1909. 

N.C. Christensen blev gift 28. november 1902 på Frederiksberg med Ingeborg Flamand (født 30. januar 1877 i København), datter af mekaniker, senere fabrikant Oskar Søren Emil F. og Frederikke Margrethe Beate Lauritsen. Han er begravet på Gentofte Kirkegård.

Værker 
 Sommervilla i Sletten (1907)
 Skole ved Sundholm, nu Amagerbro Skole, København (1909-10)
Bjørnsonsvej 15 og 36, Valby (1912-13)
 Sundbyøster Skole, København (1912-13)
 Hillerødgades Skole, København (1914-15)
 Sundbyvester Skole, København (1917-18)
 Nyboder Skole, København (1918-20)
 Beboelseshuse for Forenede Arbejderboliger af 1865, bl.a. Australiensvej 21-27, København (1930) og Ermelundsvej 106, Gentofte
 Restaurering af bl.a. Flynderupgård
 Projekt til Frihedsstøttens opstilling og banegårdsterrænets bebyggelse (1911)

Kilder 
 Weilbachs Kunstnerleksikon 1994

Arkitekter fra Danmark
Personer fra Fyn
Danskere i 1900-tallet
Nationalromantiske arkitekter
Personer i Kraks Blå Bog (afdøde)
Ferdinand 3.

Der er flere regenter med navnet Ferdinand 3. Se:

 Ferdinand 3. (Tysk-romerske rige) (1608-1657) – tysk-romersk kejser 1637-1657
 Ferdinand 3. af Sicilien (1751-1825) – konge af Sicilien 1759-1816
 Ferdinand 3. af Toscana (1769-1824) – storhertug af Toscana 1791-1799 og 1814-1824
Flugplatz Bayreuth

Flugplatz Bayreuth, også benævnt Verkehrslandeplatz Bayreuth, Flugplatz Bindlacher Berg, Bayreuth Airport (IATA: BYO, ICAO: EDQD), er en regional lufthavn ved landsbyen Bindlacher Berg, 10 km nordøst for Bayreuth i Oberfranken i delstaten Bayern, Tyskland.

Historie 
Luftwaffe etablerede lufthavnen i 1936 som en del af Nazi-Tysklands militære oprustning. Den fik aldrig den store militære betydning, og blev efter afslutningen af 2. verdenskrig overdraget til en sammenslutning af lokale luftsportsforeninger. I 1973 overtog bystyret i Bayreuth ejerskabet og driften af flyvepladsen. 

Fra 1973 kom der regelmæssige afgange med en DHC-6 Twin Otter til Frankfurt am Main og Hof, da flyet foretog en mellemlanding på ruten imellem de 2 byer. Kortvarigt var der også en rute til Düsseldorf, som blev fløjet med et Beechcraft 99 fly.

I perioden 1992-1998 fløj Nürnberger Flugdienst (nu Eurowings) med ATR 42 og ATR 72 fly til Frankfurt og Hof. Derefter overtog Augsburg Airways på vegne af Lufthansa ruten med fly af typen Dash 8 og op til 3 daglige afgange. Mellemlandingen i lufthavnen ophørte i 2001, og der har ikke siden været ruteflyvninger fra Bayreuth.

Igennem 30 år har det lokale bystyre i Bayreuth og delstaten Bayern brugt mange millioner euro på udvidelse af baner, en ny terminal hvor der er terrasse med flot udsigt over området. Ligeledes findes der moderne check-in faciliteter på stedet. Desuden kan man håndtere instrumentflyvning i dårligt vejr, så der bl.a. kan sikres en stabil afvikling af forretningsrejserne til og ra stedet.

Flyvninger med større fly kan ikke finde sted på grund af den korte bane, ligesom den er placeret på et plateau og derfor næppe kan forlænges. På grund af dens nærhed til andre større lufthavne er der heller ikke det store behov.

Specielt luftsport har nu sit store samlingssted her. Foreningen Luftsportgemeinschaft Bayreuth har afdelinger med både motor- svæve- og modelfly samlet på pladsen. Der er afviklet flere store internationale konkurrencer her, ligesom den bliver brugt i Bundesligaen for svæveflypiloter. .

Eksterne henvisninger 

 Flugplatz Bayreuths officielle hjemmeside 
 Privat informationsside om lufthavnen 
 Luftsportgemeinschaft Bayreuth – hovedbrugeren af lufthavnen 

Bayreuth
Luftfart i Bayern
Flugplatz Bayreuth
Kiøbenhavns Aftenpost

Kiøbenhavns Aftenpost var en dansk avis der udkom i perioden 17. januar 1772 – 31. december 1812.

Avisens historie 
Avisen blev stiftet af Hans Holck, som også havde grundlagt den populære Adresseavis. Han fortæller selv at navnet er taget fra den engelske avis London Evening Post. Aftenposten bragte fortrinsvis lokale nyheder fra hovedstaden, samt sladder og skønlitteratur. Den udkom, som navnet antyder, om aftenen 2 gange om ugen. Efter Holcks enke døde, som var udgiver efter mandens død, blev den udgivet af bogtrykkeren Johan Rudolph Thiele i 1793.

Avisen blev oprettet for at bringe nyheden og jubelen i forbindelse med kuppet mod Johann Friedrich Struensee, den blev derfor hurtig udbredt blandt middel- og underklassen og avisens redaktionelle linje blev bevidst rettet mod disse befolkningsklasser. Denne linje ændredes dog i avisens sidste år.

Det var også i denne avis at Danmarks første egentlige reklametekster så dagens lys, dvs digte eller små dialoger der indeholder anprisninger af forskellige produkter, f.eks. i verset: 

Arkivaren og historikeren Erich Werlauff skrev, at især de første årgange af Aftenposten fortjente "en ikke ringe Opmærksomhed, den indeholdt nemlig under Rubrikkerne "Gadepost", "Huspost", "Dyrehavspost" og flere lignende Skildringer af huuslige Scener, af Folkeforlystelser og deslige, tildeels skrevne i en meget lunefuld Stiil, og som give et meget klart Indblik i Folkelivet paav den Tid, især i den simplere Borgerstand eller endnu lavere Deel af Befolkningen". Werlauff fortsatte samme sted med at oplyse at på daværende tidspunkt (1866) var de fleste ældre årgange næsten forsvundne, og kunne kun opdrives på de offentlige biblioteker såsom det Kongelige Bibliotek.

Chefredaktører 
 Emanuel Balling (1733-1795) 1772-1795
 Emanuel Balling (1769-1838) (ovenståendes søn) 1795-1796
 Thomas Rudolph Thiele (Joh. R. Thieles søn) 1796-1802
 Johan Werfel 1803-1809
 Jens Kragh Høst 1809-1812

Henvisninger

Kilder 
 Jette D. Sølling & Niels Thomsen, De Danske Aviser 1634-1989 bind 1, Odense Universitetsforlag, 1988, s. 116-117. .
 Chr. Kirchhoff-Larsen, Den Danske Presses Historie', bind II, Ejnar Munksgaards Forlag, 1947, s. 134-150.
 Vidar Bruun, Vort første Nyheds- og Reportage-Blad. "Københavns Aften-Post", i: Journalisten, XVIII, 1922, nr. 1, s. 12-14.

 Eksterne henvisninger 
 Et udvalg af artikler fra Kiøbenhavns Aftenpost findes på Wikisource
 Om Kiøbenhavns Aftenpost 
 Om Bieavlingen – Artikel fra Kiøbenhavns Aftenpost''.

Aviser fra Danmark
Etableret i 1772
Ophørt i 1812
Aftenposten (flertydig)

Aftenposten henviser til flere artikler:

 Aftenposten – Norges næststørste avis.
 Kiøbenhavns Aftenpost – dansk avis, der udkom i perioden 1772-1812.
 Aften-Posten, Silkeborg – socialdemokratisk avis, tidl. Silkeborg Social-Demokrat.
 Aften-Posten, Thisted – lokalavis 1956-1962.

Referencer
Simon Poulsen

Simon Poulsen henviser til flere artikler:

 Simon Poulsen (fodboldspiller) (født 1984).
 Simon Peter Poulsen (1757-1823), dansk boghandler og forlægger.
Morgen-Posten

Morgen-Posten (med undertitlen et Ugeblad) var et dansk tidsskrift der udkom i perioden 14. juli 1786 – december 1829 (i perioden fra januar 1794 til 1829 under titlen Journal for Politik, Natur og Menneskekundskab).

Bladet blev grundlagt og redigeret af boghandler og forlægger Simon Peter Poulsen, udgivelsen og redaktionen overtoges i 1798 af Odin Wolff som drev den frem til dets ophør. Morgenposten var i sin første periode præget af lokale københavnske nyheder, anekdoter og skønlitterære indlæg, men i sin anden periode mere politisk og bestod først og fremmest af oversatte artikler fra udenlandske blade, dette nedtonedes dog igen i 1820'erne til fordel for populærvidenskabelige artikler.

Morgenposten udkom 1 gang om ugen, fra 1794 1 gang om måneden. Det blev især omtalt i forbindelse med retssagen mod Peter Andreas Heiberg for visen "Hver Mand i Byen om Indtoget taler", som bladet bragte i sine spalter i 1790.

Kilder 
 Jette D. Sølling & Niels Thomsen, De Danske Aviser 1634-1989 bind 1, Odense Universitetsforlag, 1988, s. 123-124. .

Tidsskrifter fra Danmark
Etableret i 1786
Ophørt i 1829
Vejstrup Kirke

Der er to kirker ved navn Vejstrup Kirke:
 Vejstrup Kirke (Svendborg Kommune)
 Vejstrup Kirke (Kolding Kommune)

Se også 
 Vejstrup Valgmenighedskirke
 Vejstrup Sogn
Politisk og Physisk Magazin

Politisk og Physisk Magazin var et dansk tidsskrift der udkom i perioden januar 1793 – december 1806 (fra 1800 med titlen Politisk og historisk Magazin).

Bladet blev grundlagt af lægen Rudolph Buchhave og var fra starten stærkt præget af de radikale idéer der udsprang af den franske revolution. Tidsskriftets undertitel var "Mest af udenlandsk læsning", hvilket skal forstås sådan at størstedelen af indlæggene var oversættelser af udenlandske revolutionsmænd og sympatisører, som f.eks. Thomas Paine, Thomas Jefferson og Maximilien Robespierre, – bladet vedblev endda at støtte denne sidste under Terrorregimet. Derudover indeholdt det bl.a. naturvidenskabelige indlæg, fortrinsvis om medicinske emner, som oftest skrevet af Buchhave selv. Efter 1800 ændredes dette af chefredaktør Christian Carl Boeck til overvejende at bringe artikler af historisk indhold under titlen Politisk og historisk Magazin.

Magasinet udkom én gang om måneden med over 100 sider pr. nummer, og tryktes i perioden 1793 – december 1794 af bogtrykker Christian Frederik Holm, fra januar 1795 af Johan Rudolph Thiele, og fra 1805 af Boas Brünnich.

Chefredaktører 
 Rudolph Buchhave (1793-november 1796)
 Auditør senere kancelliråd Christian Carl Boeck (1797-1804)
 Revisor og kontorchef i Rentekammeret Thomas Aabye (til januar 1805)
 Løjtnant Hans Rødberg Sunde (januar 1806)
 Præst Hans Christian Michelsen (april 1806)

Kilder 
 Jette D. Sølling & Niels Thomsen, De Danske Aviser 1634-1989 bind 1, Odense Universitetsforlag, 1988, s. 126-127. .
 Edvard Holm, Den offentlige Mening og Statsmagten, 1975 (1888), s. 73-75.

Tidsskrifter fra Danmark
Etableret i 1793
Ophørt i 1806
Ramisme

Ramisme var en samling af teorier om retorik, logik og pædagogik baseret på læren af Peter Ramus, en fransk akademisk filosof.

Logik
Retorik
Pædagogik
Steen Steensen Blicher (fodboldspiller)

Steen Steensen Blicher (11. januar 1899 i København – 1. august 1965) var en dansk fodboldspiller, der optrådte for KB samt det danske landshold. Han spillede venstre back.

Landsholdskarriere 
Blicher debuterede mod Norge (4-0) i Idrætsparken. Han scorede på straffe til 2-0 og var med til at grundlægge den sikre sejr. Blicher blev hurtigt fast venstre back på landsholdet, og han nåede op på i alt 24 kampe i træk, hvilket var ny rekord. Det tog over seks år at opnå rekorden, idet det gennemsnitlige antal af landskampe var – med lidt hovedregning – fire pr. år. Steen St. Blicher var med ved OL i Antwerpen.

Trods sit kolossale korpus – han var 183 cm høj og vejede omkring 100 kg selv når han var i topform – var han imponerende hurtig. Han vandt engang et 100-meter-løb for fodboldspillere på Østerbro Stadion. Han var let genkendelig, idet han altid spillede med "sygekassebriller", eller rettere sagt lorgnetter. Uden briller var han så godt som blind. Han var en spiller, modstanderne havde stor respekt for.

Seniorkarriere 
 KB 1916- 30 – 173 kampe

I løbet af de 14-15 år, Blicher spillede for KB, blev det til fire DM-titler (1917, 1918, 1922 og 1925).

Blicher, som var speditør, blev indehaver af en usædvanlig rekord. Han scorede på 27 straffespark i træk (for KB, Stævnet og landsholdet). Det kiksede mod HIK på en meget smattet bane, da han kanonerede bolden lige i maven på målmand Sylvester. Han forsøgte aldrig at placere bolden, men sparkede af fuld kraft, hvilket den legendariske spanske målmand Ricardo Zamora erfarede; han fik nemlig læderet to fingre i forsøg på at stoppe et straffe fra Blicher. Blicher var også en af KB's bedste cricketspillere. Han opnåede 118 kampe og vandt DM ti gange. Sønnen, som også hed Steen Steensen Blicher, spillede ikke for KB, men derimod for KFUM og AB. "Blicher Junior" spillede otte landskampe for AB (1951-52).

Steen Steensen Blicher døde den 1. august 1965 som 66-årig. Han var bosat på Frederiksberg ved sin død.

Litteratur 
 Palle "Banks" Jørgensen: Landsholdets 681 Profiler, TIPS-bladet 2002. .

Eksterne henvisninger 

Fodboldspillere fra Danmark
Fodboldlandsholdsspillere fra Danmark
Fodboldspillere fra Kjøbenhavns Boldklub
Personer fra København
Jesper Rosenqvist

Jesper Rosenqvist (født 20. oktober 1957 i Odense) er en dansk trommeslager, der spillede i Kim Larsen & Kjukken.

I begyndelsen af karrieren spillede Rosenqvist i fusionsorkestret Visitors og i Blues Brothers Souvenir Show. Han medvirkede desuden ved flere teaterforestillinger og musicals på Odense Teater, ligesom han i en kortere periode også var med i Holger Laumanns orkester. Fra 1995 spillede han med Kim Larsen & Kjukken, hvor han også fungerede som tillidsmand.

Jesper Rosenqvist har igennem mange år haft en passion for god vin og har skrevet artikler om vin til blade og magasiner. I september 2013 bev han bestyrer af Vinoble-kædens butik i Vejle og tog over efter Henrik Valder december samme år. 

I 2014 blev det kendt, at Rosenqvist måtte stoppe musikkarrieren på grund af helbredsproblemer. På turneen i 2015 erstattede Kjukken ham med Jens Langhorn, der tidligere havde spillet i Fielfraz

Noter

Eksterne henvisninger/kilder 
 

Trommeslagere fra Danmark
Personer fra Odense
Kim Larsen & Kjukken
Steen Steensen Blicher (flertydig)

Steen Steensen Blicher er navn på flere personer:
 Steen Steensen Blicher (1782-1848) – dansk digter
 Steen Steensen Blicher (fodboldspiller) (1899-1965) – dansk fodboldspiller for KB og landsholdet
 Steen Blicher (fodboldspiller) (1923-2018) – dansk fodboldspiller for AB og landsholdet
Sancerre

Sancerre er en middelalderby i det centrale Frankrig på en bakketop på 366 m.
  
Byen består af et edderkoppespind af snoede gader med mange bygninger fra middelalderen.

Området er kendt for sine tørre hvide vine og en ubetydelig rødvinsproduktion, som er baseret på Pinot Noir-druen samt fremstilling af gedeost.

Eksterne henvisninger 

Byer i Cher
Steen Blicher (fodboldspiller)

Steen Steensen Blicher (født 22. november 1923 i København, død 29. oktober 2018 i København) var en dansk fodboldspiller, der spillede for AB samt det danske landshold. Han spillede venstre halfback.

Seniorkarriere 
Steen Blicher startede i FB som 12-årig. Han skiftede som 15-årig til KFUMs Boldklub, hvor han kom på førsteholdet som 19-årig. Med AB, som han skiftede til som 24-årig, vandt han DM tre gange (i 1947, 1951 og 1952). Blicher spillede efterfølgende oldboys- og veteranfodbold for AB, indtil han som 60-årig blev opereret for en meniskskade.

Hans forbillede som fodboldspiller var Karl Aage Hansen, der jo også spillede i både KFUM og AB, medens hans bedste træner gennem tiderne var den mindre kendte Andreas Andersen fra KFUM. Steen Blicher var med på AB's store tur til Østen i 1952. Den succesfulde tur, der varede en hel måned, er beskrevet i bogen Med AB i Østen.

Landsholdskarriere 
Blicher debuterede i årets første kamp i 1951 på Hampden Park (75.000 tilskuere) i Glasgow mod Skotland (1-3). Den 27-årige Steen Blicher spillede venstre half og fik en fin debut, jf. Politiken: "Ved sit pågående spil og sin udholdenhed var han en meget nyttig mand. Han dækkede et stort arbejdsområde, og var stærk både i tacklinger og afleveringer". 

Blicher blev fast mand i 1952 og spillede alle Danmarks tre kampe under OL i Helsingfors, hvor han var anfører i stedet for klubkammeraten Knud Lundberg, der havde haft visse uoverensstemmelser med DBU's udtagelseskomité, som på det tidspunkt udvalgte spillerne til landsholdet. Danmark tabte til Jugoslavien i kvartfinalen (3-5), og det betød farvel til OL og farvel til Blicher på A-landsholdet. Han spillede dog tre B-landskampe i 1953.

Tennis 
Efter sin skade spillede han i mange år tennis. Hans makker var Christian Brøgger, som også var hans makker i AB's halfbackkæde.

Personlige forhold 
Steen Blichers far Steen Steensen Blicher var også fodboldspiller og deltog ved OL 1920 i Antwerpen, og familien kan føre slægten tilbage til digteren Steen Steensen Blicher (1782-1848).

Steen Blicher var uddannet gymnastiklærer og var lærer i 40 år; det meste af tiden på Nyboder Skole. Han arbejdede to år i militæret, hvor han blev sekondløjtnant. Han arbejdede et halvt år i den danske brigade i Tyskland.

Referencer

Litteratur 
 Palle "Banks" Jørgensen: Landsholdets 681 Profiler, TIPS-bladet 2002. .

Eksterne henvisninger 

Fodboldspillere fra Danmark
Fodboldlandsholdsspillere fra Danmark
Fodboldspillere fra Akademisk Boldklub
Deltagere for Danmark ved sommer-OL 1952
Personer fra København
Hvidbjerg (Vejle Kommune)

Hvidbjerg er et sommerhusområde i Sydjylland, som er sammenvokset med Høl. Hvidbjerg er beliggende ved Vejle Fjord fire kilometer øst for Gårslev, otte kilometer øst for Børkop, 11 kilometer nord for Fredericia og 19 kilometer sydøst for Vejle. Sommerhusområdet tilhører Vejle Kommune og er beliggende i Region Syddanmark. Den hører til Gårslev Sogn.

Ved Hvidbjerg ligger også Jyllands eneste østvendte sandklit. Klitten er ca. 30 meter høj. Navnet "Hvidbjerg" er kendt tilbage tilbage fra 1638, hvor stedet kaldes "de huvide bierge". Hvidbjerg er fra og med 2014 sammenvokset med Høl, som ligger lige syd for.

Kilder 

Lokaliteter i Vejle Kommune
Flugplatz Helgoland

Flugplatz Helgoland (på tysk også benævnt Flughafen Helgoland eller Flugplatz Helgoland-Düne; på dansk Helgoland lufthavn og på engelsk Heligoland Airport; IATA: HGL, ICAO: EDXH), er en regional lufthavn på Dynen, 1 km øst for Helgoland, Kreis Pinneberg, i delstaten Slesvig-Holsten, Tyskland.

Historie 
Lufthavnen blev etableret af Luftwaffe i 1942 under 2. verdenskrig. På dette tidspunkt var hele Helgoland blevet omdannet til et fæstningsværk ude i Nordsøen. Den havde dog visse mangler i at være en fuldt operationsdygtig militærlufthavn, men den længste landingsbane var på det tidspunkt på imponerende 1100 meter. De Allierede ødelagde lufthavnen totalt under adskillige bombardementer.

Det var først 20 år senere i 1962 man igen byggede lufthavnen op. Klitterne og landskabet havde ændret sig, og man måtte anlægge den anderledes end forgængeren fra 1942.

27. maj 1972 styrtede et Twin Otter fly ned lige efter starten, og 8 ud 13 passagerer mistede livet ved ulykken. Året efter havde en stor fan af Helgoland, fået lov til at lavet noget specielt på stedet. Det var en luftkaptajn fra Lufthansa der skulle ud på hans sidste tur, inden han skulle pensioneres. Så han fik tilladelse til at lave en Touch & Go med et stort Boeing 737 fly. Dette er det største fly der nogensinde har rørt landingsbanen, selvom det kun var få sekunder.

I efteråret 2005 startede man med at udvide den vigtigste bane fra 400 til 480 meter, og den 6. maj 2006 kunne man indvi den forlængede bane.

Selskaber 
Ostfriesische Lufttransport havde i september 2009 daglige afgange til Flughafen Cuxhaven/Nordholz, Flughafen Bremerhaven og Flugplatz Heide-Büsum. Disse lufthavne kan alle nåes med en flyvetid på 20-25 minutter. Air Hamburg flyver også til øen flere gange om ugen.

Eksterne henvisninger 

 Flughafen Helgoland's officielle hjemmeside 
 Hjemmeside med billeder og information om stedet 

Flugplatz Helgoland
Lufthavne i Tyskland
Luftfart i Slesvig-Holsten
Flugplatz Helgoland
Fingerboard

Et fingerboard (også kendt som Tech Deck grundet det populære mærke) er et miniatureskateboard af plastik med griptape på, to trucks og 4 hjul. Det er beregnet til brug med fingrene, deraf navnet. Man kan lave de fleste tricks på et fingerboard som på et almindeligt skateboard, og de laves på akkurat samme måde.

Mærker 
Alle fingerboards er baseret på rigtige skateboards lavet af professionelle skateboardmærker.
Og så er der også wooden boards, som laves af private firmaer.
Legetøj
Skateboarding
Hugo Helsten

Hugo Alexander Hellsten (15. september 1894 – 25. maj 1978) var en dansk gymnast, der konkurrerede i de olympiske lege i 1920 i Antwerpen.

Hellsten blev olympisk mester i holdgymnastik efter frit system. Ifølge reglerne kunne et holdet bestå af op til 60 gymnaster. Øvelserne varede en time på redskaber efter holdets valg og øvelserne var alle frivillige. Dommerne gav op til 50 point for præstationen og yderligere 10 point blev givet for antallet af deltagere på et hold. Dermed var den højest mulige score 60 point. Der var to dommere og gennemsnittet af deres point bestemte den endelige score. I konkurrencen i holdgymnastik efter frit system var der kun var to deltagende hold: et 20 mand stort dansk og et 26 mand stort norsk hold. De to dommere var, Abraham Clod-Hansen fra Danmark, og Johannes Dahl fra Norge, og eftersom de var fra samme nationer som de deltagende hold varierede deres score meget. De to dommere gav deres eget hold ungerfer lige mange point, men Hansen´s point til Norge var ganske lav, hvilket resulterede i at mesterskabet gik til Danmark med 51,35 point mod Norges 48,55 point.

Eksterne kilder og henvisninger 

Gymnaster fra Danmark
Olympiske mestre fra Danmark